Arjuna

Arjuna atau Arjun (अर्जुन dalam tulisan Devanagari, arjuna dalam alih aksara IAST, disebut  dalam bahasa Sanskrit klasik) ialah seorang ahli Pandava, sekumpulan perwira dalam epik Hindu Mahabharata. ArjunaMaharishi Mahesh Yogi on the Bhagavad-Gita, a New Translation and Commentary, Chapter 1-6. Penguin Books, 1969, p 31 (v 4), yang namanya bererti 'terang', 'bersinar', 'putih' atau 'perak' (cf. Latin argentum), ialah seorang pemanah tanpa tandingan sehingga mendapat gelaran Jishnu (tak tertumpas). Arjuna yang ketiga daripada lima Pandawa bersaudara, dilahirkan oleh Kunti, isteri pertama Pandu. Arjuna dianggap sebagai jelmaan Nara, adik kepada Narayana.Mahābhārata, Adi Parva, Section IDevi Bhagawatam, fourth book, chapter XXII Adakalanya, beliau bergelar 'Krishna keempat' dalam Mahabharata.  p61 Antara peranan terpentingnya adalah sebagai sahabat akrab dan adik ipar kepada Krishna yang memperdengarkan Bhagavad Gita kepadanya sebelum perang Kurukshetra.

 Kehidupan 
Arjuna ialah seorang pakar memanah dwicekat yang memainkan peranan utama dalam pertempuran antara Pandava bersaudara dan musuh mereka, iaitu putera-putera Dhritarashtra yang dikenali sebagai Kaurava. Arjuna keberatan untuk melibatkan diri dalam pertempuran kerana sedar dirinya diharapkan membunuh ramai orang musuh, termasuk sebilangan besar sanak saudara sendiri. Arjuna dipujuk oleh penunggang rata dan sahabat akrabnya, Sri Krishna, agar mengubah pendiriannya. Perbualan mereka mengenai perihal perang — keberanian, kewajipan pahlawan, lumrah kehidupan manusia dan jiwa, serta peranan dewa-dewi, menjadi asas kepada perkara Bhagavad Gita, salah satu episod terpenting dalam epik Mahābhārata. Arjuna juga memainkan peranan penting dalam membunuh musuh ketatnya, Karna, yang tanpa disedarinya seorang saudara sedarah daging yang tergolong dalam Kaurava. Arjuna juga dikenali dengan sebelas nama lain: Kaunteya, Phalguna, Jishnu, Kireeti, Shwetavaahana, Vibhatsu, Vijaya, Pārtha, Savyasaachi, Dhananjaya dan Parthiba.

 Keperibadian 
Arjuna, putera kepada Indra, dikatakan tegap sasa dan segak menawan; beliau berkahwin sebanyak empat kali. Arjuna juga bersikap jujur dan setia kepada sahabat handainya, antaranya pahlawan handal Satyaki dan sepupunya dan saudara iparnya, Sri Krishna. Arjuna juga peka dan bertimbang rasa, seperti yang ditunjukkan oleh kewas-wasannya terhadap perang Kurukshetra, sehingga memanggil Sri Krishna untuk menyampaikan Bhagavad Gita kepadanya. Beliaulah satu-satunya Punra Purush di Bumi. Rasa tanggungjawabnya tajam sekali; beliau pernah sekali memilih untuk dibuang negeri daripada enggan menolong seorang warga brahmin.

 Rujukan 

 Pautan luar 

 http://mythfolklore.net/india/encyclopedia/arjuna.htm
 Summary and Complete translation of Mahabharata

Kategori:Watak dalam Mahabharata
Kategori:Mahabharata